
BUCOVINA NOASTRA 


Țara Fagilor nu şi-a văzut niciodată inima brăzdată de vreun 
hotar politic. Când voievozii maramureșeni au descălecat în ţinuturile 
care au devenit astfel leagănul Moldovei, ei au găsit acolo o populaţiune 
românească mai veche. Altfel ţara nu s'ar fi putut întemeia şi nu şi-ar 
fi putut întinde hotarele atât de repede până la Nistru, până la Marea 
Neagră şi până în țărmul Dunării de jos, Numai așa se poate explica, 
precum am arătat în altă parte, bilinguismul dialectal al Moldovei, de 
care vorbeşte Dimitrie Cantemir, descriind ţara al cărei stăpâ- 
nitor a fost şi tatăl său Constantin, și fratele său Antioh şi el însuşi, 
Numai în felul acesta înțelegem de ce graiul celor dintâi documente 
moldoveneşti scrise româneşte nu este chiar graiul de toate zilele al 
Moldovenilor, ci are cu labialele sale nepalatalizate (piept în loc de 
pkept, sau kept, etc.) şi cu urmele lui de rotacism (închinăciure, sărătate 
sau, dintr'un document al lui Ştefan cel Mare, Căpăfăroasi pentru 
închinăciune, sănătate, Căpăţănoasi, etc.) înfățișări care ne reamintesc 
cele mai vechi cărți ale noastre, scrise prin părțile maramureșene, Așa 
stau așezat aceleași temelii limbii noastre literare de mai apoi şi la 
Suceava și în mănăstirile din preajma ei, ca şi în Maramureş, ca şi la 
Braşov și în Țara Românească. 

Ținutul Cernăuţilor, al Sucevei şi al Câmpulungului au fost des 
râvnite de vecinii de dincolo de hotare. Pe acolo treceau drumuri de 
legătură cu Transilvania şi cu Polonia, se prelungeau în spre Hotin şi 
dincolo de Nistru şi coborau spre Marea Neagră și înlăuntrul Moldovei, 
Au fost căi de comunicație și căi de negoț, pe care se scurgeau bogății 
considerabile, şi căi de pătrundere dinspre apus la răsărit şi din răsărit 
spre apus, ca „drumul Tătarilor”, ale cărui urme se mai văd şi astăzi: 
prin munții Bucovinei. Stăpânirea lor era deci şi de o însemnătate 
mare strategică, Păduri mult mai întinse decât în zilele noastre aco- 
pereau acele meleaguri, iar la șes, în deosebi în părţile Siretului şi între: 

Prut şi Nistru, pământul este dintre cele mai roditoare ale continen- 
tului. Cernăuţi, pomeniţi mai întâi în 1408 într'un document al lui 
Alexandru cel Bun, Siretele şi Suceava sunt aşezări vechi, pe care se 
răzima ocârmuirea ţării. Cultura vremurilor a avut focare puternice 
în numeroasele mănăstiri bucovinene: Putna, Suceviţa, Dragomirna, 
Vatra Mo!doviţei, Mănăstirea Humorului, Voroneţ, Solca, Suceava, 
Multă vreme nicio altă parte a Moldovei n'a fost mai îmbelșugată în 
lăcaşuri strălucite de închinăciune şi de cucernică vieaţă cărturărească, 
Nu este de mirare aşa dar că asupra ținuturilor acelora s'au îndreptat 
adesea priviri lacome de dincolo de toate marginile Moldovei de Nord 
şi că străini de toate neamurile s'au folosit de orice prilej favorabil lor, 
spre a se așeza acolo printre noi. Incă în 1775, într'o scrisoare din 
1 Februarie, adresată ambasadorului austriac din Constantinopole, 
Johann Amadeus Franz de Paula baron de Thugut, principele Wenzel 
Anton Kaunitz, cancelarul împărătesei Maria Teresia, numea ţinuturile 
— cărora Austria le-a zis „Bucovina“, făcând un ducat al ei dintr'insele 
— „cheia Moldovei”, 
Cuprinsă între hotarele Moldovei, „Bucovina“ a rămas însă româ- 
nească în intregimea ei, oricât ar fi fost împestrițată apoi, subt stăpâ- 
nirea austriacă, de tot felul de limbi, între care Ucrainenii ne-au devenit 
rivali tot mai numeroși, mai pretenţioşi şi mai indrăzneți, O propa- 
fandă aprigă, încurajată de oficialitatea austriacă şi susținută de toţi 
acaparatorii locurilor de comandă în vieața administrativă şi economică 
a provinciei, între care mai insinuanţi şi mai sgomotoşi au fost Evreii 
pe lângă Ucraineni, a putut să facă pe alocuri chiar impresia că Buco- 
vina n'a fost și nu este mai puţin ucraineană decât românească, La 
Cernăuţi a fost într'o vreme stegarul acestei campanii Moritz Steckel, 
redactorul dela Bukovinaer Post a faimosului renegat Nikolaj Wasilko 
şi al galițianului Smal-Stocki. Anumite cercuri vieneze, influențate şi 
de Polonii galiţieni, care aveau însă alte socoteli, dorind să nu aibă 
în coastele lor un ţinut nesupus autorităţii lor politice, credeau că din 
Bucovina trebue smulsă orice amintire a trecutului ei moldovenesc şi 
că trebue sprijinită orice mişcare şi orice încercare menită de a-i da 
o înfăţişare nouă, subt care sufletul ci românesc să nu mai fie recu- 
noscut. De aceea Karl Lemayer, fost şef de secţiune în ministerul 
instrucţiunii publice din Viena în 1875, credea că politica Vienei trebue 
să se razime în Bucovina pe Ucraineni şi pe Evrei (Die Verwaltung 
der dsterreichischen Volksschulen von 1868—1877, Viena 1818) şi de 
aceea Universitatea cernăuțeană, întemeiată în 1875, nu avea să aibă 
după cel dintâiu proiect de organizare al ei, nici măcar o catedră de. 
filologie romanică, pentru ca în acea universitate nimeni să nu aibă 

prilejul să vorbească şi de limba română, Deputaţii români din Buco- 
vina, şi în deosebi Gheorghe Hurmuzache, au izbutit însă să obţie 
pentru Facultatea de Litere din Cernăuţi chiar o catedră de limba 
română, S'a creiat deci și catedra obișnuită, la toate facultăţile similare, 
de filologie romanică, dar nu se putea să nu se facă și o catedră de 
limba şi literatura ucraineană, încredințată galițianului ucrainean St. 
Smal-Stocki, 

Bucovina se „ucrainiza“ repede, Frontiera etnică dela răsăritul 
Galiției, care ne despărţea de Ucraineni, a fost împinsă peste ţinutul 
ei de miază-noapte dintre Prut şi Nistru, fără însă ca să-l poată copleşi 
cu desăvârşire, iar infiltraţii ucrainene au pătruns şi în judeţele vecine, 

După „Recensământul general al populaţiei României” din 29 De- 
cembrie 1930 (publicat de Dr. Sabin Manuilă, București, 1938), vol. îl, 
Bucovina avea la acea dată 853.009 locuitori, şi anume, după naţio- 
nalitate, Români: 319.691; Unguri: 11.881; Germani: 15,533; Ruşi: 
17948 ; Ucraineni (Ruteni): 236,130; Sârbi, Croaţi şi Sloveni: 63; Bul- 
gari: 133; Cehi, Slovaci : 671 ; Poloni: 30.580; Huţani: 12.437; Evrei: 
92,492; Greci: 23; Albanezi: 1; Armeni: 260; Turci : 49; Găgăuzi: 
28; Ţigani: 2164; alte neamuri: 2317; cu neamul nedeclarat: 608, 

Rar se găsește în altă parte, pe o suprafaţă atât de mică (10,442 
km?), un amestec atât de mare şi aproape bizar de neamuri. Unii, ca 
de ex, Armenii sunt așezați mai demult printre noi şi au fost altă 
dată mai numeroşi. Prezenţa altora, ca a Germanilor, apare firească, 
după ce provincia a fost stăpânită 143 de ani de monarhia austriacă, 
în care elementul dominant și de elită era cel german. Pe alţii i-au 
adus alte raţiuni de înaltă politică de stat, iar pe Poloni și în deosebi 
pe Ucraineni şi Evrei vânturile care sullau din spre Galiţia, 

Între timp situaţia s'a schimbat mult. Războiul ne-a împins bolşevicii 
în țară şi a produs mari răsturnări în structura etnică și a Bucovinei, 
Germanii au fost retrași de acolo şi repatriați. Şi Ungurii au fost ri- 
-dicaţi din satele lor și duşi în Ungaria, iar pe Evreii prinşi în vârtejul 
nebuniei comuniste evenimentele i-au spulberat şi îi spulberă de pe 
fața Bucovinei. Raporturile etnice din Bucovina eliberată sunt astăzi 
cu totul altele. Ele nu pot fi prinse însă în cifre, pentrucă deocamdată 
ne lipsește orice material statistic nou şi pentrucă toate sunt acolo încă 
in refacere şi în prefacere, 

Caracterul etnic al unei țări sau regiuni nu poate fi judecat numai 
după indicaţiile unor ciire seci. El se lămureşte mai bine în lumina 
faptelor istorice şi a valorii și ierarhiei sociale, politice şi culturale a 
locuitorilor săi de diferite neamuri. Pornim deci subt acest raport în 
căutarea unor criterii sigure, regretând că nu putem îngrămădi în acest 

articol de revistă tot materialul documentar, dar având în vedere mai ales 
regiunile bucovinene în care Ucrainenii se găsesc în număr mai mare, 


Generalul Splenyi, întâiul guvernator austriac al Bucovinei 
(1774—1778) nu-i aminteşte de loc pe Ucraineni în a sa Beschreibung 
der Bukowina (publicată de Dr. Î. Polek, Cernăuţi 1893), dar vor- 
beşte în lucrarea sa totuşi de Poloni şi de Armeni, Ar greşi cine, 
pornind de aici, ar ajunge să afirme că pe atunci nu existau aşezări 
ucrainene prin Bucovina, Țărani și lucrători ucraineni au mai fost 
aduși în Moldova şi prin alte părţi în cursul veacurilor, iar urmașii 
lor şi-au păstrat graiul câteodată până astăzi. Nimeni nu se poate îndoi 
însă că tăcerea lui Splenyi ar fi neexplicabilă, dacă numărul Ucrai- 
nenilor ar fi fost în vremea lui mai mărişor sau dacă ar fi avut vreun 
rol mai important în vieața provinciei, 

Urmașul lui Splenyi, generalul Enzenberg (1778—1786), a așezat 
numeroşi Moldoveni la Coţmani, ca şi aiurea prin Bucovina. Orăşelul 
Coţmani (Cosmeni), care n'a avut în 1930 decât 4918 locuitori, 
situat la Nordul Prutului, a ajuns mai târziu citadela ucrainismului 
bucovinean, Enzenberg nu și-ar fi putut duce țăranii români încolo, 
dacă de pe atunci regiunea ar îi fost în puterea naţiei ucrainene. 
„Regulierungsplan”-ul pentru biserica şi şcoala din Bucovina, din 1786, 
dispune ca, pe lângă cele şase şcoli naționale districtuale pentru limba 
moldovenească să se mai înfiinţeze trei: la Câmpulungul-moldovenesc, 
la Zastavna și Văşcăuţi. Prin urmare pe atunci se mai simțea nevoia. 
şcolii româneşti, întocmai ca la Câmpulungul-mold. din sudul Bucovinei, 
şi la Zastavna din apropierea Nistrului şi la Văscăuţii de lângă Ceremuş, 
la hotarele Bucovinei din spre Galiţia, cu desăvârşire ucrainizate mai 
apoi. În şcolile acestea se întrebuințau numai manuale în limba ger- 
mană și română. In 1785—1786 şcolile acestea au primit 4275 de cărţi 
didactice germano-române sau române și numai 25 (douăzeci și cinci) 
catehisme germano-ucrainene, Prin urmare s'a ţinut seama şi de ne- 
voile Ucrainenilor, dar acestea erau încă extrem de reduse. Funcţio- 
narilor trimiși în orice parte a Bucovinei li se cerea să-și însușească 
cunoștinţi de limba română. Limba ucrainiană nu avea încă nicio im- 
portanță în administraţiunea provinciei. 

Înţelegem așa dar că duhul de vrăjmăşie împotriva Românilor și 
a Românismului din Bucovina nu-și are originea chiar la Viena. Lu- 
crurile s'au schimbat cu desăvârșire din clipa în care Bucovina şi-a 
pierdut autonomia şi a fost împreunată cu Galiţia (1786 —1849). 

Galiţia ne-a furnizat până la 1786, îndată ce Bucovina a devenit 
austriacă, mai ales Evrei, Istoria se repetă, Şi în zilele noastre, au în- 

cercat să dea năvală din spre Galiţia, în Bucovina eliberată de Români, 
Epocile de transiţie, când stăpânirile se schimbă, când ceilalţi sunt 
prinşi în luptă, li s'au părut totdeauna foarte priincioase expansiunii 
lor, Şi au pornit şi atunci într'o nemiloasă exploatare a oamenilor şi 
a bogățiilor țării. Generalul Enzenberg, cutremurându-se de primejdia 
aceasta, a luat aspre măsuri împotriva lor, Pe Evreii „vagabonzi“, al 
căror număr, spune, că a fost de necrezut de mare, i-a expulsat şi-i 
supunea la pedepse foarte grele, dacă se întorceau iară. Numai că nui 
retrimitea în Galiţia, ci-i arunca peste „cordonul impărătesc'* în Mol- 
dova liberă. Astăzi, conducătorul Statului, generalul Antonescu, a 
trebuit să ia măsuri asemănătoare pentru scutul Bucovinei, dar și al 
Moldovei întregi, 

Dela 1786 înainte nu mai era hotar între Galiţia şi Bucovina, 
Politica cercurilor oficiale faţă de Bucovina a luat alt curs. Bucovina 
trebuia să devie una cu Galiţia și să fie aservită intereselor polone, 
Pretenţiile acestea au continuat şi după 1849, culminând în cereri ca acelea 
ca Polonilor să li se recunoască întâietatea în Bucovina și ca libertatea şi 
drepturile Românilor să fie îngrădite, spre mai buna pază a intereselor 
generale ale monarhiei habsburgice (ci, polemicile din presa acelor 
zile, tot felul de memorii prezentate şi de Poloni și de Români gu- 
vernului din Viena, cuvântările ţinute în dieta galițiană în 1867 de 
contele Goluchowski, de Smolka, de Grocholski ş. a., polemica între 
Eudoxie baron Hurmuzache şi contele Pininski în şedinţa parlamen- 
tului austriac din 3 Mai 1893, etc.) Polonii au pătruns în oraşele bu- 
covinene, în deosebi la Cernăuţi şi şi-au întemeiat și vreo 2—3 sate, 
dar în mase mai mari n'au putut să ajungă în Bucovina, de care îi 
despărțeau Ucrainenii din partea de răsărit a Galiției, Tumultuoase 
valuri de Ucraineni au năpădit însă Bucovina de Nord de la 1786 
înainte şi hotarul Galiției a fost deschis vraişte pentru năvala Evreilor, 
Ucrainizarea trebuia să schimbe înfățișarea Bucovinei şi să coboare în 
neant și în uitare sufletul ei moldovenesc şi toate drepturile Românilor 
de a fi stăpâni în casa lor. Rivalitatea polono-ucrainiană n'a putut 
să-i împiedece pe Poloni să facă asemenea politică, pentrucă Ucrai- 
nenii ajunşi în Bucovina austriacă nu sporeau îngrijorările lor, câtă 
vreme își credeau egemonia politică asigurată în Galiţia. Expansiunea 
Ucrainenilor spre Est mai avea pentru ei şi partea bună că slăbea 
presiunea acestora asupra regiunilor polone din Vest. 

Evreii s'au găsit totdeauna în taberele dușmane Românilor, până 
în zilele Unirii noastre din 1918 și chiar dincoace de ele (cf. și arti- 
colele publicate în cele două cotidiane evreeşti Czernowitzer Allgemeine 
Zeitung şi Czernowilzer Tagblait, înfierate de mine chiar atunci, Glasul 

Bucovinei |, p. 49—51 din 1 Noemvrie 1918), Polonilor le erau Evreii 
— aliaţi lor în Galiţia — mijlocitorii intereselor lor economice și prin 
legăturile şi obârşia lor, oarecum un element de gravitaţiune în spre 
centrele comerciale, dar şi administrative, galiţiene. Cu Ucrainenii îi 
unea pe Evrei neastâmpărul acaparării poziţiilor românești şi al par- 
venirii, deci un duh de negare a drepturilor româneşti, Până şi mulţi 
austrieci, din partidele politice liberale mai ales, vedeau în Evrei un 
element de întărire a germanismului, pentrucă presa lor în cea mai 
mare parte nu era scrisă jidiş, ci în limba germană, pentrucă sporeau 
în școli numărul elevilor de „limba maternă“ germană, care cereau 
să fie instruiți în limba aceasta, pentrucă lor înșiși le plăcea să-i facă 
pe pionierii germanismului și pentrucă imprimau orașelor, în care se 
înmulțeau mereu, un caracter evreo-german. In Universitatea din 
Cernăuţi însă, studenţii români de atunci, din societatea „Junimea“, 
ne găseam de obiceiu în raporturi de prietenie cu studenţii german 
din societăţile lor naţionale „Arminia“ şi „Teutonia“ şi aliaţi cu ei îm- 
potriva iudaismului și a internaţionalismului. 

Ca răsplată pentru serviciile lor de interes „cultural“, „naţional 
şi de „înaltă politică de Stat”, li s'a lăsat Evreilor toată libertatea de 
a-și vedea de afacerile lor, Cine vrea să-şi dea seama cât de neîn- 
chipuit de pustiitoare a fost libertatea aceasta, citească d. ex. cărţulia 
lui Dr, Julius Platter, profesor la universitatea din Zirich, Der 
Wucher in der Bukowina, Jena 18718, Platter fusese profesor la Uni- 
versitatea din Cernăuţi înainte de a fi chemat la Ziirich și cunoştea 
prin urmare lucrurile şi din vedere, 

Nu despre lucrurile acestea însă ne-am propus să vorbim aci, 
Raportul numeric între Românii şi Ucrainenii din Nordul Bucovinei a 
început să se schimbe în ritm precipitat, Pe imigranții din Galiţia i-a 
ademenit şi împrejurarea că locuitorii Bucovinei au fost scutiţi pentru 
timp de 50 de ani de orice serviciu militar, chiar pentru a se obţine 
prin imigrări un spor cât de mare a populaţiunii, În năvala aceasta a 
ucrainismului și jidovismului galiţian, Nordul Bucovinei s'a înstrăinat 
tot mai mult, Şi moşiile altă dată românești treceau în mâini străine, 
Noii proprietari au fost Armeni, Poloni și Evrei, iar adese se găseau 
în tovărăşie unii cu alţii. Vilaucea din preajma Văşcăuţilor, care era 
altădată a lui Tăutul, Păunel, Onciul şi Ţinţă, ajunge să fie stăpânită 
de Hersch Weissglas şi Ilczuk Linecki, la Lucăvăţ pe Sirete Bohosievicz, 
Rey şi Frânkal le iau locul lui Păunel, Tăutul, Persul, Săul și Cârstea, 
etc,, etc. Tot întinsul „ucrainian” din Bucovina a fost împânzit de astfel 
de moșieri. Prin urmare Ucrainenii au fost așezați în Bucovina, spre 
a servi unor stăpâni de altă lege și altă limbă. 

Li s'au adus şi învăţători şi alți intelectuali din Galiţia, pentrucă 
prea de curând veniţi nu aveau de unde să aibă o pătură conducătoare 
băştinaşă. Singurii profesori ucraineni la Universitatea din Cernăuţi 
— deci după mai bine de o sută de ani de când Bucovina a fost luată 
Moldovei — St, Smal-Stocki şi Vladimir Milkowicz au fost din Galiţia. 
Facultatea teologică a avut numai doi profesori care n'au fost Români, 
pe Eugen Kozak, care se considera Rus şi se găsea în hotărită opoziţie 
cu susținătorii ucrainismului, încât a fost prigonit de autorităţi şi chiar 
aruncat în închisoare în timpul războiului din 1914—1918, şi pe 
Dionisie Jeremiiv. Rus se credea şi E. Kaluzniacki, profesorul de: 
slavistică dela Facultatea de Litere, dar şi el a venit la Cernăuţi din 
Galiţia. 

In şcoală și biserică, guvernele şi agenții lor au făcut tot posibilul 
ca să așeze pe Ucraineni alături de Români şi chiar să-i suprapună 
lor. S'a plăsmuit pretextul a ceea ce s'a numit cu un termen eufe- 
mistic „ausgleichende Gerechtigkeit” şi s'a făcut uz de cele mai dete- 
stabile mijloace. S'a suprimat autonomia bisericească, s'au înstrăinat 
bunuri bisericeşti, falsificări de statistici şi de urne electorale erau la 
ordinea zilei, portul colorilor naţionale a fost interzis Românilor, unde 
Românii trăiau împreună cu Ucrainenii nu se înființau decât școli 
ucrainene, spre a-i sili pe Români să învețe ucraineşte, etc, etc, 
Rezistenţa Românilor a fost organizată pe cale particulară, prin socie- 
tăţile lor în frunte cu „Societatea pentru cultură“ şi „Societatea 
Doamnelor Române” şi susținută cu jertfe materiale mari de cetăţenii 
" români, Legăturile cu Vechiul Regat şi cu Ardealul au sporit și ele 
puterile şi avântul românesc în lupta aceasta, 

Cât de haină a fost ofensiva aceasta şi cât de mult apăsa acea 
„dreptate normalizatoare” de partea Ucrainenilor, cât de mult s'au 
îndepărtat lucrurile de ce a fost pe vremea lui Splenyi şi Enzenberg, 
când Bucovina nu avea decât şcoli româneşti, arată și următoarele 
date, pe care le aleg la întâmplare, dar pe care le-aşi putea înmulți 
fără de număr din toate domeniile vieţii publice, În anul 1871, cercul 
politic Coţmani (Cosmeni) ucrainizat avea 31 sate cu şcoală şi 21 sate 
fără şcoală, cercul politic Suceava însă, care a rămas românesc, avea 
şcoli numai în 14 sate, iar 47 sate au fost lăsate fără de învăţământ 
public, In 1888 Bucovina a avut 92 de şcoli ucrainene şi numai 81 
de şcoli române, iar în 1892/93 şcoli ucrainene 122, române numai 102, 
Totuşi în Universitatea din Cernăuţi, unde nu statul te trimitea la învă- 
țătură, numărul studenţilor români a fost totdeauna mai mare decât 
al celor ucraineni, deşi printre cei din urmă nu lipseau studenţii veniţi 


din Galiţia, 

Ucrainenii au izbutit astfel să-și formeze o clasă destul de nu- 
meroasă de preoţi şi învăţători şi de alţi slujbaşi, cu toţii foarte sgo- 
motoși și neastâmpăraţi în aspiraţiile lor de import galiţian. Bucovina 
de Nord, dintre Prut și Nistru era domeniul de bază al acţiunii lor, 
Ei s'au declarat autohtoni, ceea ce .au făcut altfel până şi aliaţii lor 
Evreii şi au descoperit că Bucovina a fost uzurpată de Moldoveni, că 
provincia aceasta austriacă nu este mai puțin ucraineană decât Ga- 
Jiția răsăriteană şi Ucraina rusească. Tot felul de teorii istorice și etno- 
grafice au fost puse în circulaţie, spre a face lumea mare să înțeleagă 
lucrul acesta. Până şi cărţile bisericeşti scrise în limbă slavonă biseri- 
cească veche, ca și în Țara Românească şi în Transilvania, până și 
documentele lui Alexandru cel Bun și ale lui Ştefan cel Mare, scrise 
în aceeaşi limbă oficială, au devenit mărturii ale caracterului ucrainean 
al Bucovinei. Se putea altfel, decât ca și mânăstirile româneşti din 
Putna, Suceviţa etc. să fi fost vechi focare de cultură ucraineană ? Nu 
toate lucrurile acestea au găsit crezare, dar basmul ucrainean a putut 
să înşele adesea cercuri largi din străinătate, Acesta este doară 
unul din darurile mari ale basmului, de a deslega probleme ale căror 
temeiuri reale n'au putut fi intuite cu precizie, nici prinse în formule 
simple și de lucidă obiectivitate, 

Dar înşiși băștinașii locului, chiar dacă vorbesc ucraineşte, poartă 
în sufletul lor alte gânduri și în fiinţa lor vechi sensibilităţi românești, 
Ei ştiu că sate în întregime românești din Nordul Prutului ca Mahala 
(2416 locuitori, din care 7 Ucraineni), Cotul-Ostriţei (1670 loc.), Buda 
(1158 loc.), Ostriţa (2107 loc, 15 Ucraineni) sau târgușorul Boian 
(4242 loc, 44 Ucraineni), sunt așezări străvechi moldoveneşti și se simt 
cu Românii de acolo, în deosebire de Ucrainenii greco-catolici, ca cei 
din Galiţia şi mult mai puţin numeroşi decât cei ortodocși, de același 
sânge şi aceeaşi lege, Ei numesc doară biserica lor „voloska cerkva”, 
adică „biserică românească”, Ei ştiu că stăpânii locului au fost altădată 
peste tot mari proprietari şi boieri români, Pământul pe care îl ară e 
presărat de urmele luptelor date de oștirile voevozilor Moldoveni pentru 
apărarea ţării. Podoaba satelor lor este adesea o biserică înălțată de 
vreun domn sau boier Român. Multe din satele în care trăiesc şi- au 
păstrat numele lor de formaţiune românească: Cuciurul-mare, Cu- 
ciurul-mic, Bărbeşti, Stârcea, Cliveşti, Gavrilești, Davideşti, Stănești, 
Comăneşti, Cabeşti, etc, Oamenii dintr'insele, ca şi din alte localități 
ucrainizate poartă nume româneşti de familie ca Frunză, Pădure, Pascal, 
Țopala, Topor, Ursuleac, Albota, Tăutu, Baloşescu, Bujor, ete, Când 
stai de vorbă cu ei despre vremurile mai de demult, ţi se întâmplă 
că-ți arată câte un vechiu hrisov, prin care străbunii lor au fost făcuţi 

mazili sau răzeși și dăruiți cu aia Lo eatru vitejia cu care au luptat 
la hotarul țării sub steagul Domnilor, moldoveni. „My volochy“ îi auzi 
asigurându-te dintr'odată, adică „Subtem Români”, Austria le-a recu- 
noscut acele titluri de nobilime și le-a asimilat cu gradele ei cores- 
punzătoare, Există sate întregi de aţemenea mazili şi răzeși, care con- 
sideră căsătoria cu ceilalţi ţărani ucraineni potrivnică prestigiului lor, 
Mai există însă un alt grup de „Ucraineni“: Hufanii. Ei trăiesc 

în Carpaţii Galiției de răsărit şi ai Bucovinei vecine şi în vreo câteva 
sate maramureşene. În Bucovina ţinutul Huţanilor se întinde prin naltul 
munților la frontiera de Vest dela Cârlibaba, Breaza, Ruşii- Moldoviței 
pe la Arsel, Şipote, Seletin spre Câmpulungul-rusesc până dincolo de 
Berhomet și Vijniţa, Statistica austriacă și chiar cea românească din 
1930, continuând o eroare veche, îi amestecă cu Ucrainenii, sporind 
numărul acestora, Știința n'a deslegat până acuma problema originei 
lor. Sigur apare doar atât, că sunt o populaţiune slavizată prin Ucrai- 
nenii vecini cu ei. Dar graiul lor are particularităţi în baza cărora nu 
poate fi considerat identic cu graiul dela Coţmani, Zastavna şi Văş- 
căuți, Ceea ce-l deosebeşte este înainte de toate de origine română, 
ca şi multe din credinţele şi superstiţiile lor. In plimbările mele prin 
Munţii Apuseni întâlnesc mereu oameni care îmi dau sensaţia că i-am 
mai văzut în celalalt colț de ţară, pe la Cârlibaba şi Breaza bucovi- 
ncană sau de-a-lungul Prislopului care unește Bucovina cu Maramu- 
reşul. Munţii Apuseni şi Maramureșul au doară în graiu și port şi alte 
aspecte asemănătoare, lată vreo câteva din elementele românești ale 
graiului lor, comunicate mie din bunăvoința d-lui prof, E. Petro- 
vici, din materialul adunat pentru A/lasul Linguistic Român, deci 
verificate la faţa locului: uak'işa (rom. oacheşă) „oaie albă cu puncte 
negre la ochi“, jencpen „jneapăn”, geletka s, geletocika (rom. găleată) 
„colă", uatach (rom, vătaf) „cel ce face brânză“, harmasar „armăsar”, 
bouar aboar „ Vakar wvăcar“, rumegi „tumegă”, u țari „la ţară, spre 
câmpie”, fafu „faţă, aspect, culoare”, samendza (rom. sămânță) „soiu, 
fel”, putina „putină”, dfena „atină”, kiptar „pieptar”, niepâta „ne- 
poată“, sac „sac de prins pești“, samandie „seamănă“, etc. Huţanii for- 
„mează comparativul adjectivelor și adverbelor cu românescul mai: mai 
delăko „mai departe”, mai faina „mai bună“, mai râno „mai de tim- 
_puriu” şi întrebuințează vocative românești, ca finie „fine” și fino „fină, 
fino”. De sigur graiul Huţanilor nu este un dialect românesc, ci-și gă- 
seşte locul între graiurile slave alăturea de cel ucrainean, ca un dia- 
lect cu puternice aspecte româneşti în tezaurul lui de cuvinte și chiar 
în structura lui, Dacă însă Huţanii nu sunt de același neam cu Ucrai- 
nenii, de ce le-am căuta obârşia printre Sciţi, Cumani, Goţi, Daci sau 

Mongoli. Slavii au. dat în expansiunea lor de Români prin acele re- 
giuni, unde în toponimie dăm la tot pasul de câte o numire româ- 
nească. Cel care a susținut mai întâi că Huţanii au fost Români înainte 
de a fi slavizaţi, a fost pare-mi-se Emil Kaluzniacki, profesor de slavi- 
stică la Universitatea din Cernăuţi. i 

Pe pământul Bucovinei Moldovenii au purtat lupte crâncene şi 
au vărsat mult sânge apărându-şi ţara şi neamul. Ne-am bătut cu Ţă- 
tarii, cu Polonii, cu Ungurii şi cu Ruşii, dar istoria nu ştie că ne-am 
fi încăierat cândva în războaie pentru posesiunea Bucovinei cu o 
Ucraină. Am îndurat acolo tot felul de invazii şi ocupaţii armate, 
dar toate hărţile vechi ne arată Bucovina întreagă sub suveranitatea 
politică a Moldovei, făcând parte integrantă din ea. Citez de ex. harta 
lui Georgius de Reicherstorffer, Moldaviae finitimarumgue 
regionum typus, Viena 1541, reprodusă de curând din nou în G. | 
Brătianu, La Moldavie et ses îrontiăres historiques, Bucureşti 1940, sau 
harta lui Dimitrie Cantemir Principatus Moldaviae nova et accu- 
rata descriptio. Ştim însă că stăpânirea Moldovei s'a întins vremelnic din- 
colo de hotarele Bucovinei în Pocuția, dată în 1387 lui Petru Muşat 
ca zălog de Vladislav Jagello, regele Poloniei, și rămânând multă vreme 
un obiect de discordie între Polonia şi Moldova. Mai ştim că într'o 
vreme Ucraina însăși a fost în dependență de Moldova. Gheorghe 
Duca Vodă, Domnul Moldovei, a primit în 1681 şi hatmania Ucrainei, 
lată cum vorbeşte [. Neculce în cronica sa despre instalarea lui 
Duca în demnitatea aceasta: 


„Şi au purces din Țarigrad dimpreună cu feciorul Radului Vodă, 
ginere-său, cu trii tuiuri şi cu buzdugan, de-l ducea inaintea lui, cu 
mare alaiu intrând în laşi.!) ,.. Pe urmă s'au gătit și au purces la 
Ucraina la Nemirova, Şi s'au strins toată Căzăcimea acolo la Duca- 
Vodă, la Nemirova, şi au ales din capete dintre dânșii. Şi au pus giu- 
decători şi polcovnici și sotnici, Şi le-au pus şi în locul lui namesnic 
în loc de hatman, ca să le poarte de grija lor, anume Eni Gredinevici, 
om slujit, ştiind și limbă căzăcească, de neamul lui Grec fiind, Şi au 
făcut şi curți lângă Nemirova în marginea Buhului. Şi au făcut şi alte 
curți în marginea Nistrului la Țicanovca, împotriva Sorocii. Şi de acolo 
s'au întors în toamnă la laşi, Și stăpânea Duca Vodă şi Ucraina şi Țara 
Moldovii, domn fiind cu trii tuiuri. Şi acolo când au fost la Ucraina, 
multă cinste au făcut Căzacilor” (vezi ediţia ingrijită de mine, Craiova 
1936, p. 84—85). 


1) tuiu = coadă de cal purtată in felul unui steag inaintea dignitarilor mari al 
împărăției otomane, Sultanul avea șase tuiuri, paşalele după rangul lor, unul până la trei, 

Incă înainte de hatmania ucraineană a lui Gheorghe Duca, un 
Moldovean, Petru Movilă, fiu al lui Simon Movilă (1606—1607), 
frate al lui Moise Movilă (1630—1631 şi 1633—1634) și el însuşi preten- 
dent la tronul Moldovei, a ajuns mitropolit al Chievului (1634—1646) 
în cealaltă Ucraină, stăpânită atunci de Poloni, El a înzestrat Chievul 
cu un colegiu de înalte studii, organizat după modelul universităţilor 
azusene şi are meritul de a fi pus pe Ucraineni, dar și pe Ruși, în contact 
cu umanismul occidental. Profesorii ieşiţi din școala lui dela Chiev, 
care s'au stabilit la Moscova, sunt adevăraţi precursori ai reformelor 
lui Petru cel Mare, In Ucraina, dela Chiev și până la Lemberg, unde 
tipografiile lucrau pentru Ucraineni sub controlul şi îndrumarea sa, 
Petru Movilă a fost sufletul uneia dintre cele mai de seamă resurec- 
țiuni culturale ale lor, de hotăritoare urmări în evoluţia lor ulterioară 
(cf. P. P. Panaitescu L'influence de l'oeuvre de Pierre Mogila, ar- 
hevâgue de Kiev, dans les Principautes roumaines“, Paris 1926 şi 
îndeosebi literatura indicată de autor). 

Ori încotro ne întoarcem ochii nu putem descoperi temeiuri isto- 
rice sau de altă natură care să îndreptățească revendicări ucrainene 
în Moldova, ca cele care se manifestau altădată atât de lărmuitor, fie 
chiar numai pentru Bucovina de Nord. Care sunt, ne întrebăm, cel 
puţin operele de cultură și civilizaţie create de Ucraineni în Bucovina ? 
Faptul că printre ei nu s'au putut întemeia oraşe mai măricele, este 
el însuşi o foarte limpede mărturie că subt acest raport sunt aproape 
inexistenţi în Bucovina. Aceasta are, înafară de capitala ei Cernăuţii, 
13 oraşe și orășele. Dintre acestea din urmă numai 4 se găsesc prin 
părţile ucrainene, iar 9 în mijlocul populaţiunii româneşti. Orăşelele 
ucrainene rămân toate în urma celor românești, căci în niciunul din- 
tr'insele numărul locuitorilor nu atinge cifra de 6500 suilete. Ele 
sunt (indic numărul locuitorilor după recensământul din 1930): Văş- 
căuţii (6336 loc.), Zastavna (5116 loc.), Cosmeni (4918 loc.), Vijniţa 
(3799 loc.). Urmează acum orașele româneşti: Suceava (17.028 loc.), 
Rădăuţi 16,788 loc.), Câmpulung (10.071 loc.), Siret (9905 loc.), Vatra- 
Dornei (9826 loc.), Storojineţ (8695 loc.), Gura-Humorului (6042 loc.), 
Vama (5315 loc.), Solca (2822 loc.). Dar și dintre cele 4 orășele ucrainene, 
Vășcăuţii, Zastavna şi Cosmenii sunt de fapt sate de ţărani, în care s'au 
așezat vreo câţiva funcţionari și Evrei (856 în Vășcăuți, 629 inZastavna, 647 
in Cosmeni), ca și Vama românească, mai mare decât cele două din urmă 
şi totuşi numai cu 392 Evrei, iar Vijniţa nici nu poate îi numită un oraş 
ucrainean, căci din 3799 de locuitori numai 599 sunt Ucraineni și 2666 
Evrei. Adaug că şi oraşul Gura-Humorului, altădată reședința unei mici 
prefecturi austriace, avea în 1930 numai 1357 Români, dar 2425 Ger- 

mani şi nu-i lipseau nici Evreii în număr de 1951. Solca, deşi are 
numai 2822 de locuitori, a fost declarată oraș ca reședință a unei ju- 
decătorii şi importantă localitate balneară și climaterică, având fabrică 
de bere şi de cherestea şi în apropiere salinele de Cacica, dar şi un 
însemnat monument istoric în mânăstirea de acolo. 

Municipiul Cernăuţi, capitala Bucovinei, cu 112,427 locuitori în 
1930, avea 30,367 Români și numai 11.130 Ucraineni. Ceea ce trebue 
remarcat însă în deosebi, este că oricâţi Evrei şi alte neamuri ar fi 
adus nevoile vremurilor în acest oraş, suburbiile lui şi-au păstrat în 
cursul veacurilor şi până în zilele noastre caracterul lor românesc, E 
regretabil că statistica din 1930 nu deosebeşte aceste suburbii de cen- 
irul orașului. Dăm deci aci datele oficiale citate de G. Bosdan-Duică 
(din Dr. Ernst Mischler, Mitleilungen des statistischen Landesamtes, 
Cernăuţi, 1892) în cartea sa Bucovina (Sibiu 1895, p. 92), carte excelentă 
pentru acele vremuri și de o impresionantă clar-viziune politică, pe care 
am consultat-o de repeţite ori la redactarea acestui studiu. Datele pe care 
le înșir acuma sunt așa dar dintr'o vreme în care statistica oficială buco- 
vineană făcea tot posibilul ca să-i micșoreze și impuţineze pe Români 
și să-i sporească pe Ucraineni. lată deci cum se prezentau suburbiile 
Cernăuţilor în 1892: 


Români Ucraineni 

Horecea +, A 548 83 
Caliceanca . : , . « 464 444 
Clocucica . e. . 1350 1142 
Roşa cu Mănăstirişte . 3157 1475 
maj. 5519 3142 


Să vedem acuma care este partea Românilor și care a Ucraine- 
nilor din întreaga populaţiune orășănească a Bucovinei (după statistica 


din 1930): L 

Români Ucraineni 
Cernăuţi... . Î . 30:367 11.130 
Suofava 2. 10440 173 
Rădăuţi. Ș. P 9 | 5.010 238 
Câmpulung . . . . . 6.826 98 
Siret a a n 4.302 1.011 
Vatra-Dornei . . . . 6.162 98 
Storojineț 330 853 
Vășcăuţiă. A a IN 168 4.427 
Gura-Humorului . , . 4.357 61 
Vania Bo o, es i Pa, 3.237 26 
Zastavna „E aa 110 3.937 
Cosinena pe 519 3.234 
Vijnița a. 254 599 
Selle 8 PE A tal 3 


otel: „ua 7481] 25.888 

Prin urmare numărul Ucrainenilor orășeni nu este nici cât celal 
Românilor din Cernăuţi şi numai cu puţin mai mult decât a treia parte 
din totalul Românilor orășeni, | 

Acești orăşeni ucraineni n'au putut să dea fireşte nimic civiliza- 
ției acelui vechiu, mănos şi frumos colț de ţară moldovenească. Nu 
cunoaştem printre ei personalități cu nume de mare răsunet în lumea 
şliințelor şi a artelor şi nici măcar în vieața economică ; nu știm că ar 
fi avut cândva vreun rol cultural mai însemnat, pe care să-l mărtu- 
risească vechi manuscrise, picturi care atrag atenţiunea pricepătorilor 
şi amatorilor din lumea întreagă, o selipitoare artă decorativă, de mi- 
niaturi, de legături de cărți şi de broderii bisericeşti; nu știm de vechi 
inscripţii care să-i pomenească şi să le veşnicească faptele; nu știm să 
îi fost cândva acolo mijlocitorii schimburilor de valori culturale şi ma- 
teriale până departe în Orient şi în ţările apusene; nu ştim să fi avut 
cândva şcoli vechi şi vechi tipografii; nu ştim că ar fi adunat comori 
de cărţi în biblioteci mari, Şi totuşi, de toate acestea se găsesc în Bu- 
covina | 

Nu putem descoperi în Bucovina întreagă niciun singur monument 
arhitectonic, nu ca mănăstirile Dragomirna, Putna, Suceviţa, etc, dar 
cel puţin că biserica domnească ridicată de Miron Barnovschi în satul 
Toporouţi din Nordul Bucovinei, astăzi una dintre cele mai mari co- 
mune ucrainene, Miron Barnovschi a fost Domn al Moldovei în 
1626—1629, a fost după mamă de aproape înrudit cu Petru Movilă 
şi a pus și temeliile mănăstirii din Bârnova (com. Buciumi, jud, laşi), 

nsemnează deci cifra de 236,130 Ucraineni bucovineni, în care 
este cuprinsă şi mulțimea de mazili şi rezeşi şi de Huţani, în statisti- 
cile noastre mult mai mult decât vacarmul de pretenţii îndrăsneţe şi 
un temerar iureş de acaparare evreo-galițiană de stilul lui Moritz 
Steckel— Nikolaj Vasilko şi St. Smal-Stocki? Dar propaganda aceasta 
insinuantă, mereu activă, sgomotoasă, trâmbiţată la toate răscrucile po- 
litice şi în presa evreească mondială (în frunte cu „Neue Freie Presse” 
din Viena) şi încurajată de anumite cercuri oficiale, a putut să sur- 
prindă şi să înşele pe mulți dintre cei cu bună credință, în Ucraina și 
în alte țări. 

Ucraina şi România au avut şi în trecut tot felul de legături, Am 
amintit de vremurile lui Gheorghe Duca și Petru Movilă, Multe alte 
fapte s'ar putea adăuga. In stema sa de mitropolit, Petru Movilă avea 
și capul de bou al Moldovei şi vulturul muntenesc (Cf. P. N. Polevoi 
Istoria Russkoi Slovesnosti, St, Petersburg 1903). Mitropolitul Chie- 
'vului a fost mândru de originea sa dintr'o familie care a dat un şir 
de domnitori Moldovii și Țării Româneşti şi ţinea la legăturile sale cu 

țările acestea, De fapt, şcoala şi acţiunea lui a avut puternice influențe 
şi la noi. În curând România va trebui să-şi aşeze pe baze nouă ra- 
porturile ei cu Ucraina. Firul bunelor tradiţii va trebui reluat. Buco- 
vina a fost, este şi rămâne românescă, Dar pentru ca colaborarea să 
fie sinceră şi folositoare, toate aberaţiile şi aprehensiunile dela 1786 în- 
coace trebue eliminate. Patrimoniul naţional al unora şi altora se cu- 
vine să fie delimitat de hotare păzite cu toată seninătatea sentimen- 
telor și cu toată limpezimea vederilor îndreptate asupra unor realități 
care nu pot fi tăgăduite, 

Ce a îndreptăţit Rusia comunistă ca, invocând pretinse revendi- 
cări care ar putea fi numai ale unei Ucraine naţionaliste şi şoviniste, 
să se acopere în vara anului trecut cu ruşinea răpirii Bucovinei de 
Nord? De sigur că gândul ei n'a pornit dela asigurările date altădată 
de arii ruși Moldovei de a-i respecta integritatea hotarelor, ca în tra- 
tatul solemn încheiat la 1711 între Dimitrie Cantemir şi Petru cel Mare, 
Din istoria Bucovinei ne reamintim doar un singur lucru pe care Ruşii 
l-ar putea invoca: cei 5000 galbeni și tabachera de aur împodobită cu 
briliante pe care le-a primit ca mită generalisimul lor, feldmarșalul 
Romantzow, spre a lăsa trupele austriace în 1774 să ocupe nestânjenite 
Bucovina, când ei, după pacea dela Cuciuc-Cainardji, se retrăgeau din 
Moldova. In acelaşi timp însă, Berlinul stăruia prin Zegelin, ambasa- 
dorul Prusiei la Constantinopole, să împiedece cedarea Bucovinei către 
Austria, cu „zel neruşinat”, cum raporta foarte indignat şi înciudat 
Thugut în scrisorile lui adresate lui Kaunitz, 

Altele au fost împrejurările și altele motivele atitudinilor politice 
în 1774, dar ca și atunci, ca şi Grigore Ghica-Vodă şi boierii lui Mol- 
doveni, România se bucură astăzi, în jertfă şi înfrățire de sânge, de 
sprijinul Germaniei în izbânda ei din Bucovina, reintoarsă întreagă în 
vechile hotare ale Moldovei dela răsărit şi miază-noapte, 

Zorile zilei de astăzi ne-au adus vestea că Basarabia întreagă 
este iar în puterea noastră, Ostaşii noştri trec Nistrul, pe la Țicanovca 
lui Grigore Ghica din faţa Sorocii în spre Nemirova şi Chievul împre- 
surat, căruia Petru Movilă i-a fost cel dintâiu îndrumător spre zări mai 
luminoase de civilizaţie apuseană. In fruntea lor, Conducătorul Statului, 
comandant al oştirilor aliate, duce fraţilor noştri transnistrieni şi Ucrai- 
nenilor praporul credinţei și al creștinătății, al biruinţei şi al libertăţii. 
Bucovina și Basarabia nu sunt numai pământ, ci pământ și suflet româ- 
nesc. Pribegii se întorc la vetrele lor. Prin vrednicia lor mai ales, ca 
şi a Românilor rămaşi acolo la ogoarele și vetrele lor, Bucovina şi Ba- 
sarabia românească trebiie să fie de acum înairite mai mult decât au fost. 

